बोले- केंद्र में मंत्री पद नहीं मांगा; महाराष्ट्र में जल्द होगा पोर्टफोलियो का बंटवारा
Maharashtra Eknath Shinde Cabinet Portfolio Allocation; Follow Amit Shah Ajit Pawar Meeting Latest News, Headlines, BJP Shiv Sena, NCP Alliance Updates Dainik Bhaskar (दैनिक भास्कर)
महाराष्ट्र के डिप्टी सीएम अजित पवार और प्रफुल्ल पटेल ने बुधवार को केंद्रीय गृह मंत्री अमित शाह से मुलाकात की।
मुलाकात के बाद प्रफुल्ल पटेल ने कहा कि ये एक शिष्टाचार मुलाकात थी। हमने केंद्रीय कैबिनेट में कोई पद नहीं मांगा है।
उन्होंने आगे कहा कि सत्ताधारी गठबंधन में कोई फूट नहीं है। महाराष्ट्र में 1-2 दिनों में पोर्टफोलियो (मंत्रालयों) का बंटवारा हो जाएगा।
18 जुलाई को NDA गठबंधन के घटक दलों की मीटिंग बुलाई गई है। इस दौरान अजित पवार और प्रफुल्ल पटेल नरेंद्र मोदी से भी मुलाकात करेंगे।
CM-डिप्टी CM के साथ मीटिंग में हुआ पोर्टफोलिया बंटवारे का फैसला
पटेल ने कहा कि इसी हफ्ते CM एकनाथ शिंदे और डिप्टी CM देवेंद्र फणनवीस के साथ हुई मीटिंग में पोर्टफोलियो के बंटवारे पर फैसला हो गया है। इसमें कुछ दिक्कतें तो आएंगी।
फिलहाल, सभी पोर्टफोलिया भाजपा और शिंदे की शिवसेना के बीच बंटे हुए हैं। NCP के मंत्रियों को विभाग देने के लिए इन दोनों पार्टियों को कुछ मंत्रालय छोड़ने होंगे।
उन्होंने कहा कि सरकार में शामिल होने के 4-5 दिनों तक हमने पोर्टफोलियो का मुद्दा नहीं उठाया था। कुछ ही दिन पहले हमने यह मुद्दा उठाया जिसके बाद हमने 3 मीटिंग कीं।
अजित गुट के 9 विधायकों ने ली थी मंत्रीपद की शपथ
2 जुलाई को अजित पवार 35 से ज्यादा विधायकों के साथ चाचा शरद पवार से बगावत कर भाजपा और शिवसेना (शिंदे) गठबंधन में शामिल हो गए थे। उसी दिन अजित समेत NCP के 9 विधायकों ने मंत्रिपद की शपथ ली थी। इन मंत्रियों को अभी मंत्रालय मिलने बाकी हैं।
शरद पवार बोले- कुछ लोगों पर भरोसा कर गलती की
बगावत के बाद शरद पवार राज्य के दौरे पर निकले। उन्होंने 8 जुलाई को नासिक के येवला में कहा, 'मैंने कुछ लोगों पर भरोसा करके गलती की, वो गलती अब दोहराऊंगा नहीं।'
इससे पहले उन्होंने मीडिया से बातचीत में कहा कि वे न तो टायर्ड (थके हुए) हैं और न ही रिटायर्ड हैं। इससे पहले अजित पवार ने कहा था कि साहेब की उम्र हो गई है, अब उन्हें रिटायरमेंट लेकर हमें आशीर्वाद देना चाहिए।
पवार ने तब कहा था, 'मैं पार्टी को फिर से खड़ा करके दिखाऊंगा। मैं एक बार फिर से पूरे महाराष्ट्र का दौरा करूंगा।'
पवार Vs पवार की राजनीतिक लड़ाई से जुड़ी ये खबरें भी पढ़ें...
शरद पवार से NCP भी छीन लेंगे अजित: शिंदे को जिस आधार पर मिली थी शिवसेना, अजित के पास वो सब कुछ
अजित पवार ने नेशनलिस्ट कांग्रेस पार्टी यानी NCP और उसके चुनाव चिन्ह पर अपना दावा जताते हुए याचिका दाखिल की है। चुनाव आयोग ने कुछ महीने पहले जिस गणित से एकनाथ शिंदे को शिवसेना सौंपी थी, उस हिसाब से देखें तो NCP अजित पवार को ही मिलेगी। ऐसे मामलों में चुनाव आयोग क्या करता है, यह जानने के लिए पूरी खबर पढ़ें...
अजित ही नहीं, प्रफुल्ल ने शरद पवार को दिया झटका: BJP से गठबंधन में बड़ा रोल, क्या ED-CBI का डर पड़ा भारी
महाराष्ट्र में हुई राजनीतिक उठापटक में सबसे ज्यादा हैरानी शरद पवार के खास प्रफुल्ल पटेल को अजित पवार के खेमे में देखकर हुई। राज्यसभा सांसद प्रफुल्ल पटेल को तो शरद पवार ने कार्यकारी अध्यक्ष बनाया था। वो भी भतीजे पर तवज्जो देकर। आखिर प्रफुल्ल पटेल ने शरद पवार का साथ क्यों छोड़ा, यह जानने के लिए पूरी खबर पढ़ें...
